उर्मिला का ये किरदार है कृति का ड्रीम रोल, इस तरह की फिल्मों में इंटरेस्ट - kriti kharbanda talks about her dream role which is based from urmila and saif ali khan movie tmove - AajTak
उर्मिला का ये किरदार है कृति का ड्रीम रोल, इस तरह की फिल्मों में इंटरेस्ट
कृति इंडस्ट्री में चैलेंजिंग रोल्स की तलाश में है. उन्होंने कहा कि मुझे लगता है कि मैं एक साइकोलॉजिकल थ्रिलर में काम करना पसंद करूंगी.
कृति खरबंदा सोर्स इंस्टाग्राम
कृति खरबंदा ने साल 2016 में फिल्म राज: रीबूट के साथ बॉलीवुड करियर की शुरूआत की थी. वे पिछले काफी समय से साउथ इंडस्ट्री में काम कर रही हैं. हालांकि इसके बाद कृति कई बॉलीवुड फिल्मों में नज़र आईं जिसमें गेस्ट इन लंदन, वीरे दी वेडिंग और यमला पगला दीवाना जैसी फिल्में शामिल हैं. हालांकि 28 साल की एक्ट्रेस आखिरकार कई बड़े बजट की फिल्मों में नज़र आने वाली हैं. हाल ही में उन्होंने अपने ड्रीम रोल के बारे में बात की.
कृति इंडस्ट्री में चैलेंजिंग रोल्स की तलाश में है. उन्होंने कहा कि मुझे लगता है कि मैं एक साइकोलॉजिकल थ्रिलर में काम करना पसंद करूंगी. मुझे उर्मिला मातोंडकर की फिल्म एक हसीना था बहुत पसंद आई थी. वो कैरेक्टर और वो परफॉर्मेंस देखकर मेरे रोैंगटे खड़े हो गए थे. मैं एक ऐसी ही फिल्म का हिस्सा होना चाहती हूं जो ऑफबीट भी हो और मेनस्ट्रीम फिल्म भी हो. इसके अलावा मैं एक्शन सीन्स भी करना पसंद करूंगी.
Hello weekend! 💃🏻💃🏻 #letsnacho
A post shared by Kriti Kharbanda (@kriti.kharbanda) on Jun 14, 2019 at 7:11am PDT
गौरतलब है कि इस साल कृति कई फिल्मों में नजर आने वाली हैं. वे अनीज बजमी की कॉमेडी फिल्म पागलपंती का हिस्सा है. इस फिल्म में अनिल कपूर, जॉन अब्राहम और इलियाना डिक्रूज जैसे सितारे नज़र आएंगे. इसके अलावा वे हाउसफुल 4 में अक्षय कुमार, राना दग्गुबाती, पूजा हेगड़े, रितेश देशमुख, बॉबी देओल और कृति सेनन जैसे सितारों के साथ नज़र आएंगी.
इसके अलावा उनकी फिल्म चेहरे भी कुछ समय में रिलीज़ के लिए कतार में है. इस फिल्म में एक बार फिर काफी सशक्त कास्ट है और फिल्म में अमिताभ बच्चन, रिया चक्रवर्ती और इमरान हाशमी जैसे सितारे नज़र आएंगे. गौरतलब है कि पागलपंती 8 नवंबर को रिलीज़ होने जा रही है. इसके अलावा फिल्म हाउसफुल 4 दीवाली के मौके पर रिलीज होगी.